Rikunarita-ORG/Wikinium huggingface dataset:
# Portugués oliventinu

Dialetus de Portugal.
El **purtugués oliventinu** es un sudialetu el portugués alentejanu palrau entovia enas localiais d'Olivença i Táliga, frutu de vel holmau parti de Portugal duranti albondus sigrus. Angañu s'alcuentra en vias d'estinción.

## Caraitirísticas

Las caraitirísticas el portugués oliventinu son las mesmas que las del dialeutu alentejanu el portugués, inque con supistratu castillanu. A sabel:

* Asséncia el ditongu *ei* (tamién quandu alatrás va otra vocal), que se prenúncia *e*.
* Paragohi en parabras acabihás en *-l* u *-r*, quandu la sílaba es tónica i alatrás va pausa u otra sílaba tónica: *Portugáli*, *comêri*.

## Dessapaición

Olivença i Táliga sufrin un prohessu pogressivu de castellanización, razón pola qual la luenga española á sustituiu a la luenga purtuguesa. La comarca oliventina hue, hata la décaa los 40, de mayoria lusupalranti. Sin embargu, la generación dela epoca esmiençó a deprendel a los sus ihus a palral en castellanu.

Ascomiençus el sigru XXI, el portugués oliventinu á desapaiciu práticamenti (los zagalis nu lo palran dendi los 50). El purtugués s'estuya ena escuela, peru cumu luenga foriata, i solu lo palran presonas cuya nacéncia hue enantis los añus 50; inque ai angunus zagalis que lo án deprendiu cumu segunda luenga.

## Biblografia

* Maria de Fátima de Rezende F. Matias: "Bilinguismo e níveis sociolinguísticos numa região luso-espanhola (concelhos de Alandroal, Campo Maior, Elvas e Olivença), Revista portuguesa de filologia, XVIII, 1980-1986.
* Manuel Jesus Sánchez Fernández: "Apontamento para descrever o espanhol que se fala em Olivenza", Agália, 61, 2000, pp. 105-119.
* Manuel Jesús Sánchez Fernández: "O português raiano. Exemplo: o de Olivença", eds. Jordi F. Fernández y Gorka Redondo, Llengües ignorades, Vic / Terrassa, 2006, pp. 67-83.

## Referencias

## Atijus p'ahuera

* *Além Guadiana (cultura portuguesa em Olivença)*
* J'nela do português oliventino
* Falar alentejano e oliventino

|  |
| --- |
| **Estremaúra** Bibliografia · Testus no literarius relacionaus con Estremaúra
 |
| Estoria: (Cronología)
 | Preestoria | Edá Antiga | Edá Meya | Edá Moerna | Edá Contemporaña |
 |
| Jografía:
 | Climi | Sierras, montis i montañas | Ríus | Embalsis | Comarcas | Espacius naturalis protegíus
 |
| Política:
 | Estatutu d'Utonomía · Assambrea · Junta (Presidentis) · Tribunal Superiol de Justicia
 |
| Conomía:
 | Setol primariu (Agricoltura • Ganaeria • Silvicoltura • Minería) • Setol segundariu (Artesanía • Costrución • Nirgía • Endustria) • Setol terciariu (Salú • Servicius financierus • Servicius profissionalis • servicius púbricus • Trasporti • Turismu) • Setol quaternariu • Impresas • Deuda púbrica · Abandonu estitucional
 |
| Sociedá:
 | Demografía · Deporti · Educación · Lenguas (Estremeñu · Fala · Castúu · Portugués oliventinu) · Salú · Corporación Extremeña de Medios Audiovisuales (Canal Extremadura · Canal Extremadura Radio · Canal Extremadura SAT)
 |
| Coltura:
 | Arti (Arquitetura · Escoltura · Pintura) · Gastronomía · Letratura · Música tradicional · Tragi
 |
| Santus:
 | Bandera · Escúu · Inu
 |
| **Vel más artícalus al tentu de...** |
# Coordenadas geográficas

Las **coordenás geográficas** son un sistema de referência que permiti que ca sitiu ena Tierra seya espresáu porun conxuntu de númberus, letras u signus. Las coordenás s’escolven, en general, de manera que duna parti, dos referentis representin la posición horizontal i una tercera que representi la altori. Las coordenás de posisión horizontal usás son la latitú i longitú, un sistema de coordenás angularis esféricas u esferoidis cuyu centru es el centru dela Tierra i suelin espresal-si en grauh sesaxsimales.

## Estória

La inventancia dun sistema de coordenás geográficas s'atribuyi, en xeneral, a Eratósthenes de Cirene, que compusu lasu obra ogañu perdía Geografía na Bibliotequi d'Alixandría nel sieglu III a. C. Un sieglu más tardi, Hiparcu de Nicea amejoró esti sistema determinandu la latitú a partil de midías estelaris en ves dela altori solar i la longitú por mó dela midía delus eclipsis lunaris, en ves de por navegación a estima. Nel sieglu I o II, Marín de Tiro compiló un estensu gazeteru i dibujó matemáticamenti un mapamundi usandu coordenás midías dende un meridianu primeru nel territoriu más ocidental conocíu, conocíu como las Islas Afortunás, al oesti d'África ocidental, alreol delas islas Canarias u de Cabu Verdi, i midíu al norti u sul dela isla de Rodas, ena Asia Menor. Tolomeu lu acreditó con la adopción completa dela longitú i la latitú, en ves de midí la latitú en términus dela llargaria del día nel solsticiu de veranu.

La Geografía de Tolomeu del sieglu II usó el mesmu meridianu primeru, inque midía la latitú dendi l’Equador. Endispués de que los sus trabajus s’tradujon al árabi nel sieglu IX, el libru d’Al-Juarismi Libru de la Descripción dela Tierra corrigió los erroris de Marín i Tolomeu sobri la llargaria del Mar Mediterráneu, lo cual hizu que la cartografía árabi medieval usara un meridianu primeru alreol de 10° al esti dela rayade Tolomeu. La cartografía matemática se retomó en Uropa tras la recuperación del textu de Tolomeu por Maximu Planudes un poquinu enantis del 1300; esti textu se traduju al llatín en Florência por Jacopu d’Ánxelu alreol del 1407.

En 1884, los Estaus Uníus hizun la Conferencia Internacional del Meridianu, a la cual asistierun representantis de vinticincu nacionis. Ventidós d’ellas acordaron adotal la longitú del Real Observatoriu de Greenwich, Ingalaterra, como la llinia de referencia ceru. La Repúbrica Dominicana votó en contra, mientris que Francia i Brasil s'abstuvun. Francia adoptó el Tiempu Mediu de Greenwich en ves de las determinacionis localis del Observatoriu de París nel 1911.
# Lengua latina

| Latín (?) (*lingua Latina*)
 |
| --- |
|  |
| Otras denominacionis:
 |  |
| Palrau en:
 | Ciá del Vaticanu
 |
| Territórius:
 | ogañazu Uropa, Africa, Ásia
 |
| Palrantis:
* Nativus:
* Algotrus:
 | ?
* -
 |
| Crassificación:
 | {{{crasificación}}}
 |
| Filiación:
 | Luengas induropeas
 itálicu
  italu-faliscu
   **latín** |
| Estatu oficial
 |
| Luenga oficial en:
 | Ciá del Vaticanu
 |
| Regulau pol:
 |  |
| Coigus la luenga
 |
| ISO 639-1 | la
 |
| ISO 639-2 | lat
 |
| SIL | lat
 |
| Wikipedia
Vai a la **[[:{{{Cóigu wiki}}}:|Güiquipeya en lengua latina]]**.
 |

La **lengua latina** (en latín *lingua Latina* [ˈlɪŋɡwa laˈtiːna] es una lengua que se palró antañu nel Laciu i que hue destendía por tol Mari Mediterráneu ociental pol **Imperiu romanu**. Ena alta edá meya se rompió enas distintas lenguas romancis ena Península Ibérica, Francia, Italia i Rumanía. Estava codificá col alfabetu latinu que hue una adatacion del etruscu que era tamién una varianti del alfabetu griegu. Se caraiterizava pol usu las declinacionis, qu'ogañu se perdierun en quasi tolas lenguas romancis. El latín s'á manteniu comu lengua de cultu ena Ilesia i eno que se denomina oi *latín vivu* o *contemporániu*.

Ogañu es una las luengas oficialis de la Ciá del Vaticanu.

## Atijus p'ahuera

* Wikipedia en latín
* Dicionariu latín-castellanu
* Ephemeris - Un noticieru en latín.
# País

Un **país** (del francés *pays*) es una zona jográfica i una entidá políticamenti endependienti, col su propiu goviernu, almenistración, leis, coltura i, la huerça delas vezis, con una costitución, Policía, Huerças Armás, leis tributarias i una barahunda umana. Un país puei hazel parti d'un estau más grandi (comu puean sel Galis, Cataluña i Wallmapu) o puei sel propiamenti un estau (comu Suiça, Ruanda o Ungría). El conceutu "país" tamién se gasta de continu comu sinónimu d'Estau, o sea-si, un conjuntu d'estitucionis políticas que disponin dun territoriu, una puebración i una soberanía.

*Vel Lista de paísis*
# Gentiliciu

El **gentilíciu** gastau en sustantivu se refieri al abitanti dun territóriu comu un país, una región, una ciá... (un suponel: *el Estremeñu escrevió essi artículu*).

Comu aljetivu, el gentilíciu endica qu'el sustantivu calificau provién dessi territóriu (un suponel: *essa estuyanta es española*).

El gentilíciu se horma con un sustantivu particulal (pol ejempru *pracentinu*) u —quandu ésti no dessisti— con el sujetu siguiu de la preposición "de" i el nombri el lugal del que se quiel denotal la proceéncia (*mugel de Méria, ombri de Liechtenstein*). El hormaeru el gentilíciu consierau a partil del nombri el lugal presenta abondus casus tantu inregularis comu regularis, hormándusi los regularis mas comunis cona raís i sufijus cumu *-anu*, *-eñu*, *-iegu*, *-és*, *-inu*, *-eru* i *-cu* (con angunas escecionis pol se empréstamus comu *argivu*, origináriu d'Argos).

Los gentilícius son generalmenti derivaus del nombri atual el lugal pero, angunas vezis, son derivaus dun antíguu topónimu (pol ejempru: *Emerita-emeritensi*). Quandu un gentilíciu se horma con dos nombris deferentis (un suponel: *Méjicu-Estaus Unius*, *Itália-Estaus Unius*, *Anglosajónia-Estaus Unius*) se gastan las primeras sílabas del primeru i la terminación "u" i el gentilíciu común del segundu, unius pol un guión (méjicu-estauniensi, ítalu-estauniensi, anglu-estauniensi...).

## Atijus p'ahuera

* Nomenclatura Toponímica Entrinacional
# Cristianismu

La crus es unu los símbolus el cristianismu
El **Cristianismu** es una religión d'origin semita que se basa nel reconocimientu de Jesucristu comu el su fundaol i figura central. Los sus seguidores crein que Jesus es el iju de Dios, assín comu el Mesias profetizau nel Antíguu Testamentu, espenandu en redención los pecaus el géneru humanu i resucitandu endispués la su muerti.

Los sus librus sagraus son el Antíguu Testamentu i el Nuevu Testamentu.

## Ramas

A lo largu la su estória s'a deviiu en varias ramas, estas son:

* Elésia arriana
* Elésia católica
* Elésia ortodoxa
* Elésia evangélicas
	+ Elésia luterana
	+ Elésia anglicana
	+ Elésia calvinista
	+ Elésia bautista
	+ Elésia Adventista del Séptimu Día
		- * Elésia metodista
			* Elésia pentecostalista
				+ La Verdaera Elésia Jesús
* Otras Elésia o "sectas" cristianas
	+ Testigus de Jehová
	+ Elésia Jesucristu los Santus los Úrtimus Dias
# NASA

Edificiu d'ensamblau de veículus dela NASA.
**NASA** son las siglas, en ingrés, pala **Almenistracion Nacional d'Aeronáutica i del Espaciu** (*National Aeronautics and Space Administration*) de los Estaus Uníus, qu'es la agencia gubernamental responsabli de los programas espacialis. El su lema es *For the Benefit of All* (Pal beneficiu de tous).